LV Eiropas Savienības Oficiālais Vēstnesis L 335/2

CARIFORUMUN ES APVIENOTĀS PADOMES LĒMUMS Nr. 1/2012

(2012. gada 26. oktobris)

par to, lai grozītu Ekonomisko partnerattiecību nolīguma starp CARIFORUM valstīm, no vienas puses, un Eiropas Kopienu un tās dalībvalstīm, no otras puses, IV pielikumu, iekļaujot tajā Bahamu Salu Sadraudzības saistības

(2012/755/ES)

CARIFORUM UN ES APVIENOTĀ PADOME,

Ņemot vērā Ekonomisko partnerattiecību nolīgumu starp CARIFORUM valstīm, no vienas puses, un Eiropas Kopienu un tās dalībvalstīm, no otras puses (1) (turpmāk “nolīgums”), un jo īpaši tā 229. pantu,

tā kā:

(1) Nolīgumu provizoriski piemēro no 2008. gada 29. decembra.

(2) Nolīguma 63. pantā ir paredzēts, ka grozījumi IV pielikumā veicami ar CARIFORUM un ES Tirdzniecības un attīstības komitejas lēmumu, lai iekļautu Bahamu Salu Sadraudzības saistību sarakstu pakalpojumu un ieguldījumu jomā, ne vēlāk kā sešus mēnešus pēc nolīguma parakstīšanas dienas.

(3) Minētās sarunas veiksmīgi pabeidza 2010. gada 25. janvārī, un Tirdzniecības un attīstības komitejā tika panākta vienošanās, ka ar CARIFORUM un ES Apvienotās padomes lēmumu Bahamu Salu Sadraudzības saistību saraksts būtu jāiekļauj nolīgumā.

(4) Tādēļ ir lietderīgi grozīt nolīguma IV E un IV F pielikumu, lai tajos iekļautu Bahamu Salu Sadraudzības saistības pakalpojumu un ieguldījumu jomā, svītrotu Bahamu Salu Sadraudzību no IV E pielikuma 3. punktā un IV F pielikuma 6. punktā norādītā izņēmuma un noteiktu šo grozījumu provizorisku piemērošanu, līdz nolīgums stājas spēkā,

IR PIEŅĒMUSI ŠO LĒMUMU.

1. pants

1. Nolīguma IV pielikumu ar šo groza šādi:

a) nolīguma IV E pielikumu groza šādi: i) pielikuma 3. punktu aizstāj ar šādu punktu: “3. Šajā sarakstā ir ietvertas visas CARIFORUM valstis, izņemot Haiti, ja nav noteikts citādi. Ievērojot nosacījumus, ierobežojumus vai izņēmumus, kas attiecas uz visām nozarēm, A, B, C un D nodaļas apakšnozares, kuras nav uzskaitītas sarakstā, ir atvērtas visās CARIFORUM parakstītājvalstīs bez tirgus piekļuves vai valsts režīma ierobežojumiem. CARIFORUM valstis, kuras nav minētas šajā sarakstā ietvertajās apakšnozarēs, šajās apakšnozarēs ir atvērtas bez tirgus piekļuves vai valsts režīma ierobežojumiem – ievērojot nosacījumus, ierobežojumus vai izņēmumus, kas citādi attiecas uz visām nozarēm. Visus šajā pielikumā iekļautos nosacījumus, ierobežojumus vai izņēmumus, ko piemēro CARIFORUM valstīm un kuri tajā apzīmēti kā “CAF”, nepiemēro attiecībā uz Bahamu salām.”; ii) aiz saraksta pievieno papildinājumu “IV E pielikuma papildinājums. Bahamu salas”, kā izklāstīts šā lēmuma I pielikumā;

b) nolīguma IV F pielikumu groza šādi: i) pielikuma 6. punktu aizstāj ar šādu punktu: “6. Šajā sarakstā ir ietvertas visas CARIFORUM valstis, izņemot Haiti, ja nav noteikts citādi.”; ii) aiz saraksta pievieno papildinājumu “IV F pielikuma papildinājums. Bahamu salas”, kā izklāstīts šā lēmuma II pielikumā.

2. Visus pārējos noteikumus IV E pielikuma 1. līdz 9. punktā un IV F pielikuma 1. līdz 11. punktā piemēro Bahamu salām.

2. pants

1. Šis lēmums stājas spēkā tā pieņemšanas dienā.

2. No dienas, kad šis lēmums stājas spēkā, līdz dienai, kad nolīgums stājas spēkā, provizoriski piemēro IV E pielikuma grozījumus un IV F pielikuma grozījumus.

Briselē, 2012. gada 26. oktobrī Cariforum valstu vārdā – J. DEL CASTILLO SAVIÑÓN Eiropas Savienības vārdā – K. DE GUCHT

(1) OV L 289, 30.10.2008., 3. lpp.

I PIELIKUMS “IV E pielikuma papildinājums. Bahamu salas Nozare vai apakšnozare Nosacījumu, ierobežojumu vai izņēmumu apraksts VISAS NOZARES Valūtas maiņas kontrole 1. Saskaņā ar Valūtas maiņas kontroles likumu (Exchange Control Regulations Act) un finanšu noteikumiem (Finance Regulations) rezidentiem jāsaņem Centrālās Bankas apstiprinājums, lai veiktu operācijas ar ārvalstu valūtu vai Bahamu dolāru kontiem un lai iegādātos ārvalstu valūtas aktīvus. Nerezidentiem ir tiesības veikt operācijas ar ārvalstu valūtu kontiem. 2. Rezidenti – juridiskās personas var saņemt apstiprinājumu veikt operācijas ar ārvalstu valūtu kontiem, lai segtu izdevumus, kas tieši radušies ārvalstu valūtās. Gan nerezidentiem – juridiskajām personām, gan ārvalstniekiem var piešķirt apstiprinājumu veikt operācijas ar Bahamu dolāru kontiem, lai segtu vairākkārtīgi radušos izdevumus Bahamu dolāros. 3. Visiem iepriekšminēto valūtas maiņas kontroles apstiprinājumu pieprasījumiem jāatbilst Bahamu salu nacionālās ieguldījumu stratēģijas noteikumiem, kas attiecas uz nozarēm un darbības jomām, kurās ir atļauti ārvalstu ieguldījumi. 4. Valūtas maiņas kontroles mērķiem “rezidents” ir Bahamu salu pilsonis vai licencēta ārvalstu vai vietējā juridiskā persona, kurai atļauts iesaistīties darījumos ar citiem rezidentiem. Nerezidents ir ārvalstnieks vai juridiska persona, kam nav atļauts veikt saimniecisko darbību ar rezidentiem neatkarīgi no tā, vai tas fiziski atrodas vai neatrodas Bahamu salās. Zemes īpašumi Ārvalstniekiem un juridiskām personām, kuras vēlas iegādāties nekustamo īpašumu komerciāliem mērķiem, jāpieprasa Ieguldījumu padomes atļauja. Ārvalstniekiem vai juridiskām personām, kuras plāno jebkādam mērķim iegādāties zemes īpašumu, kura platība ir vairāk nekā divi blakusesoši akri, jāsaņem Ieguldījumu padomes atļauja. Ieguldījumi Bahamu salas aizliedz radioaktīvo minerālu izpēti, izmantošanu un apstrādi, kodoldegvielas pārstrādi, kodolenerģijas ražošanu, kodolatkritumu transportēšanu un glabāšanu, kodoldegvielas izmantošanu un apstrādi, regulēt tās izmantošanu citiem mērķiem, kā arī smagā ūdens ražošanu. Ieguldījumi, ko veic ārvalstnieki, ar USD 250 000 minimālo kapitalizāciju saskaņā ar Nacionālo ieguldījumu stratēģiju (NIP) apstiprina Nacionālā Ekonomikas padome (NEC), pamatojoties uz ekonomisko vajadzību un priekšrocību testu. NIP galvenie kritēriji ir darba vietu izveide, prasmju pilnveidošana, reģionālā attīstība, vietējās vajadzības un ietekme uz vidi. Saskaņā ar NIP NEC apstiprinājums nepieciešams arī Bahamu salu un ārvalstu ieguldītāju kopuzņēmumiem, pamatojoties uz iepriekš minēto ekonomisko vajadzību un priekšrocību testu. A. LAUKSAIMNIECĪBA, MEDNIECĪBA, MEŽSAIMNIECĪBA Lauksaimniecība un medniecība (ISIC rev 3.1: 01) Nav. Mežsaimniecība un mežizstrāde (ISIC rev 3.1: 02) Nav. B. ZVEJNIECĪBA (ISIC rev 3.1: 05) Visiem kuģiem, kuri iesaistīti zvejošanā ekskluzīvajā ekonomiskajā zonā, saskaņā ar Zvejas resursu (jurisdikcija un saudzēšana) likumu (Fisheries Resource Act) jābūt vienīgi Bahamu salu fizisku vai juridisku personu īpašumā. C. IEGUVES RŪPNIECĪBA UN KARJERU IZSTRĀDE Neliela apjoma ieguves rūpniecībā dažas darbības drīkst veikt tikai Bahamu salu valstspiederīgie. Bahamu salas patur tiesības piešķirt apstiprinājumu veikt minerālu privātu vai publisku izpēti, ieguvi, apstrādi, importēšanu un eksportēšanu. Bahamu salas patur tiesības ekskluzīvajā ekonomiskajā zonā, kontinentālajā plato un jūras gultnē veikt derīgo izrakteņu ģeoloģisko izpēti un ieguvi. Akmeņogļu un brūnogļu ieguve; kūdras ieguve (ISIC rev 3.1: 10) Nav. Jēlnaftas un dabasgāzes ieguve (ISIC rev 3.1: 11) Nav. Metālu rūdu ieguve (ISIC rev 3.1: 13) Nav. Pārējā ieguves rūpniecība un karjeru izstrāde (ISIC rev 3.1: 14) Nav. D. APSTRĀDES RŪPNIECĪBA Pārtikas produktu un dzērienu ražošana (ISIC rev 3.1: 15) Nav. Koksnes, koka un korķa izstrādājumu ražošana, izņemot mēbeles; salmu un pīto izstrādājumu ražošana (ISIC rev 3.1: 20) Bahamu salas patur tiesības noteikt vai arī turpmāk saglabāt ierobežojumus attiecībā uz neliela apjoma ieguldījumiem šajā nozarē. Naftas pārstrādes produktu ražošana (ISIC rev 3.1: 232) Nav. Ķīmisko vielu un ķīmisko produktu ražošana, izņemot sprāgstvielas (ISIC rev 3.1: 24, izņemot sprāgstvielu ražošanu) Nav. Iekārtu un aprīkojuma ražošana (ISIC rev 3.1:29) Bahamu salas patur tiesības noteikt vai arī turpmāk saglabāt pasākumus attiecībā uz ieguldījumiem ieroču un munīcijas ražošanā. Mēbeļu ražošana; citur neklasificēta apstrādes rūpniecība (ISIC rev 3.1: 36) Bahamu salas patur tiesības noteikt vai arī turpmāk saglabāt ierobežojumus attiecībā uz neliela apjoma ieguldījumiem šajā sarakstā. E. ELEKTROENERĢIJAS, GĀZES, TVAIKA UN KARSTĀ ŪDENS RAŽOŠANA, PĀRVADE UN SADALE PAR PAŠU LĪDZEKĻIEM (izņemot atomelektrostaciju saražoto elektroenerģiju) Elektroenerģijas ražošana; elektroenerģijas pārvade un sadale par pašu līdzekļiem (daļa no ISIC rev 3.1: 4010) (1) Saistību nav. Gāzes ražošana; gāzveida kurināmā sadale, izmantojot cauruļvadus, par pašu līdzekļiem (daļa no ISIC rev 3.1: 4020) (2) Saistību nav. Tvaika un karstā ūdens ražošana; tvaika un karstā ūdens sadale par pašu līdzekļiem (daļa no ISIC rev 3.1: 4030) (3) Saistību nav. (1) Neietver elektroenerģijas pārvades un sadales sistēmu darbības nodrošināšanas pakalpojumus par atlīdzību vai uz līguma pamata, kas atrodama sadaļā “ENERGOPAKALPOJUMI”. (2) Neietver dabasgāzes un gāzveida kurināmā pārvadāšanu pa cauruļvadiem, gāzes pārvadi un sadali par atlīdzību vai uz līguma pamata un dabasgāzes un gāzveida kurināmā pārdošanu, kas atrodamas sadaļā “ENERGOPAKALPOJUMI”. (3) Neietver tvaika un karstā ūdens pārvadi un sadali par atlīdzību vai uz līguma pamata un tvaika un karstā ūdens pārdošanu, kas atrodamas sadaļā “ENERGOPAKALPOJUMI”.”